**Nichelle Nichols** (født **Grace Dell Nichols**; 28. desember 1932, død 30. juli 2022) var en amerikansk skuespiller og sanger. Hun spilte rollen som Uhura i science-fictionserien *Star Trek* og i flere påfølgende filmer.

Biografi
--------

### Tidlig liv

Grace Nichols ble født i Robbins i Illinois, nær Chicago som datteren til Lishia Parks og Samuel Earl Nichols, en fabrikkarbeider som også var ordfører i Robbins. Hun studerte i Chicago, New York og Los Angeles. Mellom skuespill og sang­opptredener i studietiden, hadde Nichols også enkelte modell­oppdrag. Hun poserte i 1960 i en katalog for klesmerket Fine Craft, Inc.[] Hun ble også fotografert i ganske avslørende layout[] i desember 1960-utgaven av bladet *Escapade*. I januar 1967 var hun på framsiden av bladet *Ebony*.

### Personlig liv

Nichelle Nichols giftet seg 18 år gammel med Foster Johnson. Ekteskapet varte i fire måneder, men Nichols var gravid og fikk sønnen Kyle Johnson i august 1951. Sønnen ble også skuespiller, og har blant annet spilt hovedrollen i *The Learning Tree*.

Nichols giftet seg igjen i 1968, og dette ekteskapet endte etter noen få år. Hun innrømmet i sin egen selvbiografi at hun var i et forhold med skaperen av *Star Trek*, Gene Roddenberry.

Nichelle Nichols’ bror Thomas var medlem av Heaven's Gate-kulten; han døde 26. mars 1997 i masse­selvmord. Han var medlem av kulten i elleve år, og la igjen en video som sa «I'm the happiest person in the world».

Karriere
--------

### Sanger

I sin studietid i New York opptrådte Nichelle Nichols ved *Blue Angel* og Playboy Club, som sanger. Hun hadde også en rolle som «Carmen» i en oppsetting av stykket *Carmen Jones*.

Nichols ble oppdaget av Duke Ellington som tenåring, og turnerte i USA, Canada og Europa som sanger med bandene til Duke Ellington og Lionel Hampton. På vestkysten av USA, var hun med i *The Roar of the Greasepaint—the Smell of the Crowd,* *For My People,* og fikk ros for sin rolle i James Baldwins stykke *Blues for Mister Charlie*. Hun fikk også anledning til å synge et par ganger i *Star Trek*.

### Skuespiller

Før Nichelle Nichols fikk rollen som Uhura i *Star Trek*, hadde hun en gjesterolle i Gene Roddenberrys første serie, *The Lieutenant*.

Nichols mest kjente rolle ble som Uhura, kommunikasjons­offiseren i *Star Trek: The Original Series*, som gikk fra 1966 til 1969. Nichols fortsatte å spille Uhura i seks påfølgende filmer på 1980- og 1990-tallet, *Star Trek: The Motion Picture*, *Star Trek II: The Wrath of Khan*, *Star Trek III: The Search for Spock*,*Star Trek IV: The Voyage Home*, *Star Trek V: The Final Frontier*, *Star Trek VI: The Undiscovered Country*.

Det var i *Star Trek* at Nichelle Nichols fikk anerkjennelse gjennom å være en av de aller første sorte kvinnene i en større fjernsynsserie.[] I løpet av det første året var imidlertid Nichols fristet til å forlate serien, da hun følte at hennes rolle ikke var så viktig, samt at hun følte at studioet holdt tilbake fan-brev. Men etter en samtale med dr. Martin Luther King jr. forandret hun mening og trakk oppsigelsen. Dr. King skal personlig ha oppmuntret henne til å bli i serien, og sa til henne at han var en stor fan av serien og fortalte henne at hun ikke måtte gi seg, siden hun var en viktig rollefigur for unge sorte barn og kvinner over hele landet.

Nichols er også kjent for det første kysset i en amerikansk fjernsynsserie mellom to personer fra forskjellige raser,[*klargjør*] med William Shatner.[] Scenen medførte kontrovers og var sett på som et gjennombrudd i fjernsynshistorien, selv om det skjedde etter kysset mellom Sammy Davis jr. og Nancy Sinatra på showet *Movin' With Nancy* i desember 1967. En prøvde å ta to ulike opptak av scenen, slik at en «kyssefri» episode kunne sendes i de sørlige statene av USA, men tilslutt ble kysset uansett brukt da Shatner skal ha ødelagt det andre opptaket med vilje.

### NASA-arbeid

Etter at *Star Trek* stoppet, meldte Nichelle Nichols seg frivillig til et spesial-prosjekt med NASA for å rekuttere folk med minoritetsbakgrunn og kvinner til det amerikanske romprogrammet, noe som viste seg å bli en stor suksess. Blant de som ble rekruttert i denne prosessen var dr. Sally K. Ride (den første kvinnelige amerikanske astronaut), US Air Force Col. Guion Bluford, den første afroamerikanske astronaut, sammen med dr. Judith A. Resnik og dr. Ronald E. McNair, som begge gjennomførte vellykkede romferder i romferge-programmet før de tragisk omkom i Challenger-ulykken 28. januar 1986.

Som en entusiastisk forkjemper for romutforskning, har Nichols siden midten av 1980-tallet deltatt i Board of Governors i National Space Society, en non-profitt organisasjon grunnlagt av Wernher von Braun.

Nichelle Nichols var alltid interessert i romfart, og Nichols fløy ombord i NASAs C-141 Kuiper Airborne Observatory, som analyserte atmosfæren på Mars og Saturn i en 8-timer lang, høyt-flygende ferd. Hun var også spesial-invitert gjest ved Jet Propulsion Laboratory i Pasadena, California 17. juli 1976 for å se på da Viking 1 landet på den røde planeten. Sammen med andre medskuespillere fra *Star Trek*-serien, var Nichols tilstede ved dåpen av den aller første romfergen, *Enterprise*, ved North American Rockwell fabrikken i Palmdale, California.

### Senere karriere

I 1994 publiserte Nichelle Nichols sin selvbiografi *Beyond Uhura: Star Trek and Other Memories*. I denne skriver hun at hun hadde et lengre kjærlighetsforhold med skaperen av *Star Trek* Gene Roddenberry. Hun skriver også at hun fikk tilbud om rollen som «Peggy Fair» i TV-serien *Mannix*, men at Roddenberry nektet å slippe henne fra kontrakten i den siste sesongen av *Star Trek*.

Mellom slutten av den originale serien og *Star Trek: The Animated Series* og de andre Trek-filmene, spilte Nichols i mindre roller i film og fjernsyn. Hun hadde en rolle i *Truck Turner* (1974) samme med Isaac Hayes. Hun bidro med stemmen til sitt eget hode i en episode av *Futurama*. Hun hadde også rollen som «Diane Maza» i den animerte serien *Gargoyles* og spilte i en episode av *Batman: The Animated Series*.

I 2006 hadde Nichelle Nichols en av hovedrollene i filmen *Lady Magdalene's*, som sjefen på et legal bordell i Nevada med skatteproblemer. Hun var også produksjonsleder, koreograf, og sang tre sanger i denne filmen, to av disse laget hun selv.

Nichols har i det siste fått en gjentagende rolle i superhelt-serien *Heroes*. Nichols spiller «Nana Dawson», matriarken i en New Orleans-familie som blir finansielt og personlig ødelagt av Orkanen Katrina. Hun tar seg av sine foreldreløse barnebarn, og en annen av rollefigurene i serien, «Micah Sanders» (spilt av Noah Gray-Cabey). Hun er den andre av skuespillerne i Star Trek: The Original Series, som har en rolle i *Heroes*, sammen med George Takei.

Utvalgt filmografi
------------------

*Listen under er ikke komplett, se Internet Movie Database – Nichelle Nichols*

### Film og fjernsyn

* 2009 – *This Bitter Earth*, film
* 2008 – *Lady Magdalene's*, film
* 2008 – *Tru Loved*, film
* 2007 – *Star Trek: Of Gods and Men*, film
* 2007 – *Heroes*, tv-serie 5 episoder
* 2004 – *Surge of Power*, film
* 2002 – *Snow Dogs*, film
* 1991 – *Star Trek VI: The Undiscovered Country*, film
* 1989 – *Star Trek V: The Final Frontier*, film
* 1986 – *Star Trek IV: The Voyage Home*, film
* 1984 – *Star Trek III: The Search for Spock*, film
* 1982 – *Star Trek II: The Wrath of Khan*, film
* 1979 – *Star Trek: The Motion Picture*, film
* 1973–1974 – *Star Trek: The Animated Series*, animert serie (stemme)
* 1966–1969 – *Star Trek*, tv-serie 76 episoder
* 1966 – *Tarzan*, tv-serie 2 episoder
* 1964 – *The Lieutenant*, tv-serie 1 episode

### Videospill

* 1993 – *Star Trek: Judgment Rites*
* 1992 – *Star Trek: 25th Anniversary Enhanced*

Bibliografi
-----------

* Nichols, Nichelle (1996). *Saturn's Child*. New York: Ace Books. ISBN 0441003842.
* Nichols, Nichelle (1995). *Beyond Uhura: Star Trek and Other Memories*. New York: Boulevard Books. ISBN 1572970111.
* Nichols, Nichelle (2002). *Saturna's Quest*. California: Planet X Publications. ISBN 0971915407.

Referanser
----------

1. ↑   Babelio, Babelio forfatter-ID 186334[Hentet fra Wikidata]
2. ↑   NooSFere, oppført som Nichelle NICHOLS, NooSFere author ID 2147196470, besøkt 9. oktober 2017[Hentet fra Wikidata]
3. ↑   Discogs, Discogs artist-ID 1004646, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6v12rhh, besøkt 9. oktober 2017[Hentet fra Wikidata]
5. 1 2   Mandalit del Barco, «Nichelle Nichols, Lt. Uhura on 'Star Trek,' dies at 89», arkiv-URL web.archive.org, verkets språk engelsk, utgitt 31. juli 2022, besøkt 1. august 2022[Hentet fra Wikidata]
6. ↑   «Nichelle Nichols, who played Uhura in ‘Star Trek’ franchise, dies at 89», verkets språk engelsk, ISSN 0190-8286, besøkt 31. juli 2022[Hentet fra Wikidata]
7. ↑   The Guardian, www.theguardian.com, utgitt 31. juli 2022, besøkt 31. juli 2022[Hentet fra Wikidata]
8. ↑   www.comic-con.org, besøkt 17. september 2021[Hentet fra Wikidata]
9. ↑  Filmreference.com: Nichelle Nichols
10. 1 2 3 4 5 6 7  The Internet Movie Database: Biography for Nichelle Nichols
11. ↑  LA Weekly
12. ↑  Nichelle Nichols, Beyond Uhura: Star Trek and Other Memories, G.P. Putnam & Sons, New York, 1994. pp.164-65
13. ↑  Nichelle Nichols hevdet at dette var fakta i et intervju med Comedy Central i august 2006

Eksterne lenker
---------------

* (en) Offisielt nettsted Rediger på Wikidata

* (en) Nichelle Nichols – kategori av bilder, video eller lyd på Commons Rediger på Wikidata

* (en) Nichelle Nichols – galleri av bilder, video eller lyd på Commons Rediger på Wikidata
* (en) Nichelle Nichols på Internet Movie Database Rediger på Wikidata

* (sv) Nichelle Nichols i Svensk Filmdatabas Rediger på Wikidata

* (da) Nichelle Nichols på Scope Rediger på Wikidata

* (fr) Nichelle Nichols på Allociné Rediger på Wikidata

* (en) Nichelle Nichols på AllMovie Rediger på Wikidata

* (en) Nichelle Nichols hos Turner Classic Movies Rediger på Wikidata

* (en) Nichelle Nichols hos Rotten Tomatoes Rediger på Wikidata

* (en) Nichelle Nichols hos The Movie Database Rediger på Wikidata

* (en) Nichelle Nichols hos Behind The Voice Actors Rediger på Wikidata
* (en) Nichelle Nichols på Discogs Rediger på Wikidata

* (en) Nichelle Nichols på MusicBrainz Rediger på Wikidata

* (en) Nichelle Nichols på Spotify Rediger på Wikidata

* (en) Nichelle Nichols på Last.fm Rediger på Wikidata

* (en) Nichelle Nichols på Genius — sangtekster Rediger på Wikidata

* (en) Nichelle Nichols på AllMusic Rediger på Wikidata
* Nichelle Nichols på Twitter Rediger på Wikidata

| * v
* d
* r
Hovedrollene i *Star Trek: The Original Series* |
| --- |
| William Shatner · Leonard Nimoy · James Doohan · DeForest Kelley · George Takei · Nichelle Nichols · Walter Koenig · Majel Barrett · Grace Lee Whitney |

|  |  |
| --- | --- |
| Oppslagsverk/autoritetsdata | BIBSYS **·** Geni **·** WikiTree **·** VIAF **·** GND **·** LCCN **·** ISNI **·** SUDOC **·** CiNii **·** MusicBrainz **·** Discogs **·** AllMusic
 |